
DR.31.10.2013 71 

  
Seterusnya saya ingin menyentuh teras yang ketiga iaitu mengungguli modal insan 

khususnya berhubung dengan peningkatan kecemerlangan pendidikan. Sebagai bekas 
pendidik, saya amat berbangga dan mengalu-alukan langkah kerajaan menyediakan 
peruntukan sejumlah RM54.6 bilion kepada Kementerian Pendidikan.  

■1720 

 Langkah kerajaan memberikan peruntukan yang besar iaitu 21% daripada 
keseluruhan daripada peruntukan tahun 2014 adalah membuktikan komitmen dan 
kesungguhan kerajaan bagi membangunkan dan memartabatkan bidang pendidikan bagi 
menghasilkan modal insan yang berkebolehan untuk mengisi keperluan modal insan bagi 
negara maju menjelang tahun 2020 yang hanya tinggal tujuh tahun lagi. Peruntukan yang 
besar ini amatlah penting bagi melonjakkan pencapaian akademik daripada kemahiran 
rakyat serta kecemerlangan pendidikan daripada pendidikan prasekolah, menengah 
hinggalah ke institut pengajian tinggi.  

Berhubung dengan pendidikan ini, pertama saya ingin menyentuh mengenai 
program pemantapan profesion guru dengan penumpuan kepada pengajaran serta 
kemahiran bahasa Melayu dan bahasa Inggeris yang diberikan peruntukan sebanyak 
RM209 juta. Saya ingin mendapatkan penjelasan langkah kerajaan bagi meningkatkan 
kebolehan dan kecekapan guru-guru bahasa Melayu dan bahasa Inggeris di peringkat 
rendah dan menengah bagi memastikan pelajar-pelajar telah pun mantap apabila mengikuti 
institut pengajian tinggi kelak.  

 Saya mengalu-alukan langkah kerajaan menyediakan peruntukan sebanyak 
RM830 juta bagi pembinaan sekolah baru dan menaiktarafkan sekolah sedia ada. Dalam 
hubungan ini, saya ingin mencadangkan agar kerajaan turut mengambil perhatian kepada 
kemudahan asrama yang disediakan kepada pelajar-pelajar di sekolah-sekolah sama ada 
di sekolah menengah, politeknik dan juga kolej komuniti.  

Berhubung dengan asrama sekolah ini, saya ingin menyentuh berhubung dengan 
keperluan asrama di Politeknik Sultan Idris, Sabak Bernam. Pada masa ini, Politeknik 
Sabak Bernam mempunyai seramai 4,379 pelajar dengan menyediakan kemudahan 
asrama bagi 2,500 pelajar sahaja. Manakala, 1,800 pelajar lagi terpaksa menyewa rumah. 
Keadaan ini agak menyukarkan dan membebankan pelajar kerana kesukaran untuk 
mendapatkan rumah sewa dan kadar sewa rumah  yang tinggi. Malah, sewa rumah kos 
rendah pun mencapai kepada RM1,200 sebulan. Selain itu, terdapat juga rungutan 
berhubung dengan gejala dan masalah sosial yang timbul kerana pelajar tidak dapat 
diawasi oleh pihak politeknik kerana para pelajar ini tinggal di luar asrama.  

 Selain daripada itu, politeknik ini mempunyai 307 pensyarah dan 90 orang 
kakitangan sokongan. Kedudukan politeknik yang agak pedalaman dan ketiadaan projek 
perumahan telah menimbulkan kesukaran kepada pensyarah dan kakitangan sokongan 
untuk mendapatkan sewaan dan sebagainya. Sehubungan dengan ini, saya ingin 
mendapatkan penjelasan Kementerian Pendidikan sama ada kerajaan menyediakan 
peruntukan ini untuk membina asrama pelajar termasuk untuk membina asrama bagi 
memenuhi keperluan seramai 1,800 pelajar Politeknik Sabak Bernam ini memandangkan 
kesukaran untuk mendapatkan sewaan rumah. Saya mohon Kementerian Pendidikan agar 
menimbangkan untuk membina asrama kepada Politeknik Sabak Bernam.  

 Selain itu, saya juga mohon agar kerajaan menimbangkan membina rumah 
ataupun kuarters untuk pensyarah dan kakitangan sokongan Politeknik Sabak Bernam. 
Berhubung dengan Politeknik Sabak Bernam ini juga, saya ingin menyentuh masalah 
pengangkutan pelajar untuk pergi dan balik ke politeknik. Saya mohon kerajaan 
menyediakan kemudahan pengangkutan awam ke politeknik ini bagi kemudahan pelajar.  

 Berhubung dengan asrama pelajar, saya juga ingin menyentuh berhubung dengan 
Kolej Komuniti Sabak Bernam yang pada masa ini mempunyai lebih 300 pelajar yang 
mengikuti latihan industri. Saya difahamkan Kolej Komuniti Sabak Bernam ini adalah antara 
lima kolej komuniti seluruh negara yang tidak mempunyai kemudahan asrama. Bagi 
semester pertama, sebahagian guru telah mengambil inisiatif membantu mendapatkan 
rumah dan seterusnya mengawasi pelajar-pelajar ini. Bagaimanapun, pelajar-pelajar 
terpaksa mendapatkan rumah sewa sendiri bagi semester kedua dan seterusnya. Keadaan 
ini telah menyukarkan pelajar. Malah yang lebih membimbangkan lagi adalah masalah 
sosial yang timbul seperti pergaulan bebas, dadah dan sebagainya.  



Seterusnya saya ingin menyentuh teras yang ketiga iaitu mengungguli modal insan. khususnya berhubung dengan peningkatan kecemerlangan pendidikan. Sebagai bekas pendidik, saya amat berbangga dan mengalu-alukan langkah kerajaan menyediakan peruntukan sejumlah RM54.6 bilion kepada Kementerian Pendidikan. #1720. Langkah kerajaan memberikan peruntukan yang besar iaitu 21% daripada keseluruhan daripada peruntukan tahun 2014 adalah membuktikan komitmen dan kesungguhan kerajaan bagi membangunkan dan memartabatkan bidang pendidikan bagi menghasilkan modal insan yang berkebolehan untuk mengisi keperluan modal insan bagi negara maju menjelang tahun 2020 yang hanya tinggal tujuh tahun lagi. Peruntukan yang besar ini amatlah penting bagi melonjakkan pencapaian akademik daripada kemahiran rakyat serta kecemerlangan pendidikan daripada pendidikan prasekolah, menengah hinggalah ke institut pengajian tinggi. Berhubung dengan pendidikan ini, pertama saya ingin menyentuh mengenai program pemantapan profesion guru dengan penumpuan kepada pengajaran serta kemahiran bahasa Melayu dan bahasa Inggeris yang diberikan peruntukan sebanyak RM209 juta. Saya ingin mendapatkan penjelasan langkah kerajaan bagi meningkatkan kebolehan dan kecekapan guru-guru bahasa Melayu dan bahasa Inggeris di peringkat rendah dan menengah bagi memastikan pelajar-pelajar telah pun mantap apabila mengikuti institut pengajian tinggi kelak. Saya mengalu-alukan langkah kerajaan menyediakan peruntukan sebanyak RM830 juta bagi pembinaan sekolah baru dan menaiktarafkan sekolah sedia ada. Dalam hubungan ini, saya ingin mencadangkan agar kerajaan turut mengambil perhatian kepada kemudahan asrama yang disediakan kepada pelajar-pelajar di sekolah-sekolah sama ada di sekolah menengah, politeknik dan juga kolej komuniti. Berhubung dengan asrama sekolah ini, saya ingin menyentuh berhubung dengan keperluan asrama di Politeknik Sultan Idris, Sabak Bernam. Pada masa ini, Politeknik Sabak Bernam mempunyai seramai 4,379 pelajar dengan menyediakan kemudahan asrama bagi 2,500 pelajar sahaja. Manakala, 1,800 pelajar lagi terpaksa menyewa rumah. Keadaan ini agak menyukarkan dan membebankan pelajar kerana kesukaran untuk mendapatkan rumah sewa dan kadar sewa rumah yang tinggi. Malah, sewa rumah kos rendah pun mencapai kepada RM1,200 sebulan. Selain itu, terdapat juga rungutan berhubung dengan gejala dan masalah sosial yang timbul kerana pelajar tidak dapat diawasi oleh pihak politeknik kerana para pelajar ini tinggal di luar asrama. Selain daripada itu, politeknik ini mempunyai 307 pensyarah dan 90 orang kakitangan sokongan. Kedudukan politeknik yang agak pedalaman dan ketiadaan projek perumahan telah menimbulkan kesukaran kepada pensyarah dan kakitangan sokongan untuk mendapatkan sewaan dan sebagainya. Sehubungan dengan ini, saya ingin mendapatkan penjelasan Kementerian Pendidikan sama ada kerajaan menyediakan peruntukan ini untuk membina asrama pelajar termasuk untuk membina asrama bagi memenuhi keperluan seramai 1,800 pelajar Politeknik Sabak Bernam ini memandangkan kesukaran untuk mendapatkan sewaan rumah. Saya mohon Kementerian Pendidikan agar menimbangkan untuk membina asrama kepada Politeknik Sabak Bernam. Selain itu, saya juga mohon agar kerajaan menimbangkan membina rumah ataupun kuarters untuk pensyarah dan kakitangan sokongan Politeknik Sabak Bernam. Berhubung dengan Politeknik Sabak Bernam ini juga, saya ingin menyentuh masalah pengangkutan pelajar untuk pergi dan balik ke politeknik. Saya mohon kerajaan menyediakan kemudahan pengangkutan awam ke politeknik ini bagi kemudahan pelajar. Berhubung dengan asrama pelajar, saya juga ingin menyentuh berhubung dengan Kolej Komuniti Sabak Bernam yang pada masa ini mempunyai lebih 300 pelajar yang mengikuti latihan industri. Saya difahamkan Kolej Komuniti Sabak Bernam ini adalah antara lima kolej komuniti seluruh negara yang tidak mempunyai kemudahan asrama. Bagi semester pertama, sebahagian guru telah mengambil inisiatif membantu mendapatkan rumah dan seterusnya mengawasi pelajar-pelajar ini. Bagaimanapun, pelajar-pelajar terpaksa mendapatkan rumah sewa sendiri bagi semester kedua dan seterusnya. Keadaan ini telah menyukarkan pelajar. Malah yang lebih membimbangkan lagi adalah masalah sosial yang timbul seperti pergaulan bebas, dadah dan sebagainya.